MUNICIPIUL SATU MARE

CABINET PRIMAR

Nr. 55940/19.09.2025

 Kereskényi Gábor, Primar al Municipiului Satu Mare,

 În temeiul prevederilor art. 136 alin.(1) din Ordonanța de Urgență a Guvernului nr.57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect ,,darea în folosință gratuită Asociației Nevăzătorilor din România – Filiala Județeană Satu Mare a imobilului situat în municipiul Satu Mare, Str. Golescu nr. 39”, în susținerea căruia formulez prezentul,

**REFERAT DE APROBARE**

 Asupra imobilului situat pe str. Mihai Viteazu nr. 19, Asociația Nevăzătorilor din România -Filiala Județeană Satu Mare a deținut un drept de folosință gratuită, conform HCL nr.407/21.12.2023, întrucât DIICOT Satu Mare a solicitat atribuirea unui spațiu central cu o suprafață mai mare pentru desfășurarea în bune condiții a activității este necesară mutarea Asociației Nevăzătorilor într-o altă locație. Astfel s-a identificat imobilul situat în municipiul Satu Mare, str. Golescu nr. 39 care ar corespunde necesităților Asociației Nevăzătorilor.

 Asociația mai sus amintită, desfășoară activități de asistență și sprijin a persoanelor cu deficiență de vedere din municipiul și județul Satu Mare, precum și activități socio-culturale, în acest sens având nevoie de un spațiu adecvat pentru sediul asociației, fapt pentru care propun mutarea acestora în imobilul situat în Municipiul Satu Mare, str. Golescu nr. 39.

 Având în vedere faptul că Asociația Nevăzătorilor din România este persoană juridică de drept privat, fără scop patrimonial, recunoscută ca fiind de utilitate publică conform H.G. nr. 1033/03.09.2008, se impune darea în folosință a imobilului situat în municipiul Satu Mare, str. Golescu nr.39 cu destinația de sediu, pe o perioadă de 10 (zece) ani.

 Proiectul de hotărâre propus spre dezbaterea și aprobarea consiliului local se încadrează prevederilor art. 87 alin. (5) coroborat cu art. 108 lit. d), 362 și următoarele din Codul administrativ, aprobat prin OUG nr. 57/2019, cu modificările şi completările ulterioare,

 Urmare a celor menționate mai sus, raportat și la domeniul de competență a consiliului local care potrivit Codului administrativ hotărăște darea în folosință gratuită a bunurilor proprietatea privată a municipiului, propun spre analiza şi aprobarea Consiliului Local prezentul proiect de hotărâre.

 Iniţiator proiect

PRIMAR

Kereskényi Gábor

cj. Corina Mihaela Șereș/2ex